2008 թվականից ի վեր հիվանդության պատճառով պատրիարք Մեսրոպ Բ-ն ի վիճակի չի եղել իրականացնել իր պարտականությունները։ 2010թ․ հունիսի 29-ին թուրքական պետությունն պատրիարքի ընդհանուր փոխանորդ ընտրելու իրավունք է տվել, հունիսի 30-ին արքեպիսկոպոս Արամ Աթեշյանը նշանակվել է Պոլսո հայոց պատրիարքի ընդհանուր փախանորդի պաշտոնում։ Աթեշյանի նշանակումից հետո սկսել են քննադատություններ հնչել ընտրություններ չիրականացնելու շուրջ։ Հայոց համայնքի ներսում գնալով մեծանում էր պատրիարքական ընտրություններ անցկացնելու պահանջը։ Պոլսո պատրիարքական ընտրությունների համար պատրիարքարանի դիմաց բողոքի ցույց էր իրականացվել, թերթերին հայտարարություններ էին տրվել։ Հայկական համայնքի ներկայացուցիչների բողոքը արդեն երկար ժամանակ է հոգևոր խորհրդի օրակարգում է։